钦定古今图书集成/历象汇编/庶征典/第017卷 > 《管窥辑要》 > 梁
## 钦定古今图书集成/历象汇编/庶征典/第017卷 > 《管窥辑要》 > 梁

### 武帝太清二年天裂

按《梁书武帝本纪》，“太清二年十二月戊申，天西北中
裂，有光如火。”

### 元帝承圣二年天昼晦

按《梁书元帝本纪》，不载　按《隋书五行志》，梁承圣二
年十月丁卯，大风昼晦，天地昏暗。近夜妖也。京房《易
飞候》曰：“羽日风，天下昏，人大疾。不然，多寇盗。”三年为
西魏所灭。